Co-președintele USR-PLUS, Dan Barna, a anunțat, vineri, la mitingul din București, că Alianța va avea candidat la alegerile prezidențiale.

Digi24 TV și Digi24.ro așteaptă de la voi, participanții la votul de duminică, fotografii, video și mărturii în legătură cu modul de desfășurare a alegerilor. Mesajele pot fi trimise pe conturile noastre de Facebook, WhatsApp (0771.100.304) și Twitter și vor fi prezentate în cadrul edițiilor speciale la Digi24 și în materialele realizate de Digi24.ro.

Dan Barna a anunțat, vineri seara, la București că obiectivul USR-PLUS este ca într-un an și jumătate să dea României un președinte și primul ministru, dar și primarul Capitalei.

„Obiectivul acestei alianțe este ca într-un an și jumătate să dea președintele României, primarul Bucureștiului și primul ministru. (...) Am făcut această alianță toată România. Am făcut această alianţă pentru că trebuie să le dăm oamenilor decenţi din această ţară o alternativă puternică care poate să lupte de la egal cu PSD, cu PNL, cu toate celelalte partide. Trebuie să le dăm oamenilor decenţi din România o alternativă care va arăta să guverneze şi altfel decât PSD, altfel decât USL, nu uităm, sau altfel decât ALDE. România merită spuneam ceva mai bun şi asta va oferi Alianţa USR-PLUS”, a spus Dan Barna, potrivit Mediafax.

Conducerea USR-PLUS a participat la un miting în București, vineri seara, când au fost prezentați candidații la alegerile europarlamentare.